CELEX: 32021D1818
Language: lv
Date: 2021-10-15 00:00:00
Title: Padomes Lēmums (KĀDP) 2021/1818 (2021. gada 15. oktobris), ar ko sāk Eiropas Savienības militāro apmācības misiju Mozambikā (EUTM Mozambique)

18.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 368/5
               
            
         PADOMES LĒMUMS (KĀDP) 2021/1818
         (2021. gada 15. oktobris),
         ar ko sāk Eiropas Savienības militāro apmācības misiju Mozambikā (EUTM Mozambique)
         Eiropas Savienības Padome,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Padomes Lēmumu (KĀDP) 2021/1143 (2021. gada 12. jūlijs) par Eiropas Savienības militāru apmācības misiju Mozambikā (EUTM Mozambique) (1),
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2021. gada 12. jūlijā pieņēma Lēmumu (KĀDP) 2021/1143 par Eiropas Savienības militāru apmācības misiju Mozambikā (EUTM Mozambique).
                  
               
                     (2)
                  
                  
                     Politikas un drošības komiteja 2021. gada 28. septembrī vienojās, ka būtu jāapstiprina EUTM Mozambique misijas plāns, tostarp spēka lietošanas noteikumi.
                  
               
                     (3)
                  
                  
                     Pēc misijas komandiera ieteikuma EUTM Mozambique būtu jāsāk 2021. gada 15. oktobrī.
                  
               
                     (4)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro, un tā nepiedalās EUTM Mozambique finansēšanā,
                  
               IR PIEŅĒMUSI ŠO LĒMUMU.
         
            1. pants
            Ar šo tiek apstiprināts EUTM Mozambique misijas plāns, tostarp spēka lietošanas noteikumi.
         
         
            2. pants
            Misija EUTM Mozambique sāk darboties 2021. gada 15. oktobrī.
         
         
            3. pants
            Šis lēmums stājas spēkā tā pieņemšanas dienā.
         
         
            Luksemburgā, 2021. gada 15. oktobrī
            
               
                  Padomes vārdā –
               
               
                  priekšsēdētājs
               
               J. CIGLER KRALJ
            
         
         
            (1)  OV L 247, 13.7.2021., 93. lpp.